stanford-oval/wikipedia huggingface dataset:
Douglas X-3 Stiletto

| Douglas X-3 Stiletto |
| --- | --- |

Tyyppi:  koesuihkukone
Valmistaja:  Douglas Aircraft Company
Ensilento:  11. syyskuuta 1952
Valmistusmäärä:  1 
X-3 Stiletto
X-3 Stiletto ilmassa.
Douglas X-3 Stiletto on Douglas Aircraft Companyn Yhdysvaltain ilmavoimille valmistama koekone, jolla tutkittiin jatkuvaa yliääninopeudella lentämistä. Sen tarkoitus oli pystyä lentämään Mach 2 -nopeudella pitkiä aikoja. Tämän takia se oli ensimmäisiä titaanirakenteisia lentokoneita. Koneen moottorin tehottomuuden vuoksi se ei kuitenkaan pystynyt ylittämään äänennopeutta kuin jyrkässä syöksyssä.
Tehottomuuden ohella myös heikot hidaslento-ominaisuudet vaivasivat X-3 Stilettoa. Koekoneen ilmaannousunopeus oli hyvin suuri 260 solmua eli 481,5 km/h.
Suunnitelma kahden koekoneen valmistuksesta hyväksyttiin 30. kesäkuuta 1949. Ensimmäisen koneen koelennot alkoivat Edwards Air Force Basessa 11. syyskuuta 1952, toista konetta ei koskaan rakennettu.
Ensimmäisen X-3-lennon teki 15. lokakuuta 1952 Douglasin koelentäjä Bill Bridgeman. Hän teki yhteensä 26 koelentoa. X-3:n suurin nopeus saavutettiin 28. heinäkuuta 1953 - se oli vain Mach 1,208 30 asteen syöksyssä.
Joulukuussa 1953 X-3 luovutettiin Yhdysvaltain ilmavoimille. Everstiluutnantti Frank Everest ja majuri Chuck Yeager tekivät koneella kumpikin kolme koelentoa. Lennot laskettiin NACA:n lennoiksi. NACA:n koelentäjä Joseph A. Walker lensi konetta 1954 lähinnä testatakseen sen vakautta, mm. roll-coupling-ilmiön selvittämiseksi. Koneella 49-2892 tehtiin kaikkiaan 51 lentoa.
Kyseisen konetyypin suunnittelun avulla saavutettiin sentään jokin hyöty, sillä esimerkiksi F-101 Voodoo ja F-104 Starfighter perivät joitain X-3 Stilettossa käytettyjä piirteitä.
Aiheesta muualla

Wikimedia Commonsissa on kuvia tai muita tiedostoja aiheesta .
Tietoja Nasan sivulla (englanniksi)
Douglas YOA-5

| Douglas YOA-5 |
| --- | --- |

Tyyppi:  pommittajalentovene
Alkuperämaa:   Yhdysvallat
Valmistaja:  Douglas
Ensilento:  tammikuu 1935
Poistettu käytöstä:  1943
Pääkäyttäjät:  USAAC
Valmistusmäärä:  1 
Kehitetty mallista:  Douglas XP3D
Douglas YOA-5 oli yhdysvaltalainen kaksimoottorinen yksitasoinen pommittajalentovene. Marraskuussa 1932 Yhdysvaltain armeija tilasi uuden meritoimintakoneen pelastus-, meri- ja pommitustehtäviin ja se tilattiin pommikoneiden tyyppimerkinnän YB-11 alla. Kone oli samanlainen kuin Douglas XP3D partiolentovene.
YOA-5 lensi ensi kertaa tammikuussa 1935, ja se luovutettiin armeijan käyttöön helmikuussa. Sen rakenne oli hankala, ja sitä ei tästä syystä asetettu sarjatuotantoon. YOA-5:llä tehtiin kahteen kertaan meritoimintakoneiden lentomatkaennätys, mutta silti ainoa rakennettu koneyksilö romutettiin joulukuussa 1943.
Tekniset tiedot (YB-11)

Lähde: [lähde? ]
Yleiset ominaisuudet
Pituus: &&&&&&&&&&&&&021.030000021,30 m
Kärkiväli: &&&&&&&&&&&&&027.040000027,40 m
Korkeus: &&&&&&&&&&&&&&06.07000006,70 m
Tyhjäpaino: &&&&&&&&&&&06368.&&&&006 368 kg
Suurin lentoonlähtöpaino: &&&&&&&&&&&09000.&&&&009 000 kg
Voimalaite: &&&&&&&&&&&&&&02.&&&&002 × Wright R-1820-45 -yhdeksänsylinteristä tähtimoottoria
Suoritusarvot
Suurin nopeus: &&&&&&&&&&&&0272.&&&&00272 km/h
Sakkausnopeus: &&&&&&&&&&&&0120.&&&&00120 km/h
Lakikorkeus: &&&&&&&&&&&05760.&&&&005 760 m
Nousukyky: 0Virhe lausekkeessa: tunnistamaton välimerkki ”,”..0Virhe lausekkeessa: tunnistamaton välimerkki ”,”.3,9 m/s
Aseistus
3 × 7,62 mm:n konekivääriä
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Douglas YOA-5
Käännös suomeksi
Der Nister

Der Nister (oikea nimi Pinhos Mendelevitš Kaganovitš, ven. Пинхос Менделевич Каганович; 1. marraskuuta 1884 Berditšev – 4. kesäkuuta 1950) oli juutalainen neuvostokirjailija.
Der Nisterin varhaistuotanto (mm. proosarunokokoelma ”Mietteitä ja aiheita” 1907) on muotokieleltään lähellä modernistisia suuntauksia. Vuosina 1922–1925 hän asui Berliinissä julkaisten teoksiaan neuvostoliittolaisissa jiddišinkielisissä lehdissä. Vuonna 1929 julkaistut kertomuskokoelmat ”Omilta mailtani” ja ”Mielikuvitus” ilmentävät symbolistista maailmankäsitystä. Kirjailijan myöhemmistä realistisista teoksista merkittävin on Venäjän juutalaisten elämää 1800-luvun loppupuolella kuvaava romaani ”Mašberin perhe” (1939–1943).
Der Nister pidätettiin Neuvostoliiton juutalaisvastaisen kampanjan aikana vuonna 1949. Hän kuoli vankilasairaalassa.
Denotaatio

Denotaatio on semiotiikassa, logiikassa ja kielitieteessä käytetty käsite, jolla tarkoitetaan merkin ensisijaista, ilmeistä tai pinnallista merkitystä ilman tulkitsijan antamia subjektiivisia lisämerkityksiä. Luonnollisessa verbaalissa kielessä merkin eli sanan tai sanonnan denotatiivinen merkitys on sen ilmeinen ja yleisesti hyväksytty kirjaimellinen yleismerkitys, joka useimmiten vastaa sanakirjoissa mainittua sanan pääasiallista merkitystä. Samaan tapaan esimerkiksi valokuvan tai esittävän kuvataiteen tapauksessa denotaatio on se, mitä kuvan tunnistetaan esittävän. Esimerkiksi taloa esittävän kuvan denotaatio on yksinkertaisesti talo, sen yleismerkityksessä.
Denotaation eräänlainen vastakohta on konnotaatio, jolla tarkoitetaan merkin toissijaisia tai ylimääräisiä merkityksiä, joita kuulija, katsoja tai lukija liittää omasta kokemuksestaan ja merkin käyttöyhteydestä siihen, mitä merkillä on denotatiivisesti ilmaistu. Toissijaiset merkitykset kietoutuvat usein vahvasti yhteen ilmeisen merkityksen kanssa, mutta voivat olla myös tuloksena väljemmistä assosiaatioista tai päättelyistä. Esimerkiksi kuva voi esittää taloa, mutta talo voi mieltyä katsojan mielessä  toissijaisesti mummonmökiksi. Samaan tapaan pullon etiketissä olevan pääkallon kuvan suora denotaatio on vain tuo ilmeinen pääkallo, mutta sen konnotaatioita voivat olla myrkky, kuolema tai kehotus Älä juo!.  Denotaatioon liitetyt konnotaatiot muodostuvat siten katsojan kohteeseen liittämien subjektiivisten tuntemusten sekä kulttuuristen arvojen pohjalta.
Logiikassa ja semantiikassa parille denotaatio–konnotaatio on sukua pari ekstensio–intensio. Käsitteen ekstensio muodostuu niistä olioista, tapahtumista tai ilmiöistä, jotka kuuluvat sen alaan. Käsitteen intensio puolestaan sisältää kaikki siihen liittyvät ominaisuudet. Denotaatio on siis läheistä sukua käsitteen ekstensiolle ja konnotaatiot käsitteen intensiolle.
Aiheesta muualla

Semiotics for Beginners (englanniksi)
VirtuaLit Elements of Poetry (Arkistoitu – Internet Archive) (englanniksi)
Bror-Axel Lamberg

Bror-Axel Lamberg (1. maaliskuuta 1923 Helsinki – 4. toukokuuta 2014) oli suomalainen lääkäri ja Helsingin yliopiston professori.
Lambergin vanhemmat olivat konttoristi Axel Evert Lamberg ja Anna Perkowsky ja puoliso vuodesta 1947 lääketieteen lisensiaatti Carin Anita Emilia Olin. Lamberg tuli ylioppilaaksi 1941 ja valmistui lääketieteen lisensiaatiksi 1949. Lääketieteen ja kirurgian tohtoriksi hän väitteli 1963. Lamberg erikoistui sisätauteihin, hän oli Helsingin yliopiston sisätautien dosentti 1957–1965, sisätautiopin apulaisprofessori 1965–1971 ja henkilökohtainen ylimääräinen professori 1971–1989. Hänelle myönnettiin Matti Äyräpään palkinto vuonna 1979.
Densberg

Densberg (50°59′34″N, 9°6′36″E)
Densberg on kylä ja kaupunginosa Jesbergin kaupungissa, Schwalm-Ederin piirikunnassa, Hessenin osavaltiossa, Saksassa. Siellä on noin 469 asukasta.
Aiheesta muualla

Densberg
Bror-Erik Sjöholm

Bror-Erik Alexander Sjöholm (24. lokakuuta 1918 Helsinki –  9. syyskuuta 2013) oli suomalainen juristi. Hän oli korkeimman hallinto-oikeuden hallintoneuvos vuodesta 1971. Sjöholm sai varatuomarin arvon 1946 ja valmistui lakitieteen lisensiaatiksi 1948.
Dean Smith (moottoriurheilija)

Dean Smith vuonna 2009
Dean Smith (s. 22. maaliskuuta 1988 Wolverhampton, West Midlands) on brittiläinen moottoriurheilija.
Ura

Kilpailtuaan pitkään karting-sarjoissa Smith siirtyi Formula BMW -sarjaan vuonna 2004. Vuonna 2005 Smith voitti Formula BMW UK -sarjan mestaruuden. Vuonna 2006 Smith siirtyi Britannian Formula Renault -sarjaan sijoittuen yhdeksänneksi. Seuraavana vuonna hän jatkoi sarjassa kohtalaisella menestyksellä. Vuonna 2008 Smith kilpaili Eurocup Formula Renault -sarjassa sijoittuen 17:nneksi. Samana vuonna hän kilpaili Porsche Carrera Cupissa ja Britannian F3-sarjassa. Vuonna 2009 Smith voitti Formula Renault UK -sarjan mestaruuden ja sai McLaren Autosport -palkinnon ja mahdollisuuden testata McLarenin F1-autoa. Vuonna 2010 Smith kilpaili GP3-sarjassa Carlin-tallissa. Hän saavutti 24 pistettä ja yhden palkintosijan sijoittuen seitsemänneksi loppupisteissä. Vuonna 2011 Smith jatkoi GP3-sarjassa Addax Team -tallissa. Hän jätti sarjan päätösviikonlopun väliin ja hänet korvattiin Vittorio Ghirellillä. Smith ajoi kauden aikana kahdesti palkintokorokkeelle ja keräsi 18 pistettä.
GP3-tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2010 | Carlin | ESPFEA 4 | ESPSPR 5 | TURFEA 22† | TURSPR 10 | EURFEA 17 | EURSPR 23 | GBRFEA 6 | GBRSPR 22 | GERFEA 9 | GERSPR 12 | HUNFEA 5 | HUNSPR 3 | BELFEA 6 | BELSPR 4 | ITAFEA Kesk. | ITASPR 16 | 24 | 7. |
| 2011 | Addax Team | TURFEA 9 | TURSPR 6 | ESPFEA 7 | ESPSPR 3 | EURFEA 5 | EURSPR 11 | GBRFEA 8 | GBRSPR 2 | GERFEA 24 | GERSPR Kesk. | HUNFEA 24 | HUNSPR 19 | BELFEA 20 | BELSPR 20 | ITAFEA   | ITASPR   | 18 | 12. |
Denon

| Denon |
| --- | --- |

Perustettu:  1910 (Nippon Chikuonki Shoukai)
Perustaja:  Frederick Whitney Horn
Toiminta-alue:  maailmanlaajuinen
Toimiala:  elektroniikkateollisuus
Tuotteet:  viihde-elektroniikka
Omistaja:  1946–2001 Nippon Columbia vuodesta 2002 D+M Group
Kotisivu:  www.denon.com
Infobox OKVirheellinen NIMI-arvo: 
Denon-CD-soitin DCD-345.
Denon DRM 550 kasettinauhureita.
Denon on japanilainen äänentoisto- ja viihde-elektroniikkalaitteiden tuotemerkki, jonka nykyisin omistaa Marantzin ja Denon Brand Companyn fuusiossa vuonna 2002 syntynyt D+M Group. Alun perin yrityksen perusti Japaniin yhdysvaltalainen liikemies Frederick Whitney Horn saksalaisen Deutsche Grammophonin tuella vuonna 1910 nimellä Nippon Chikuonki Shoukai (engl. Japan Recorders Corporation). Yrityksen ensimmäiset tuotteet olivat gramofoneja ja gramofonilevyjä sekä levylle kaivertavia äänentallentimia.
Vuonna 1927 Whitney Hornin perustaman yhtiön osti Columbia Gramophone Ltd, minkä jälkeen yritys tunnettiin ensin nimellä Japan Columbia Recorders ja vuodesta 1946 Nippon Columbia. Tuotemerkki Denon otettiin ammattilaitteissa käyttöön 1938, mutta Nippon Columbian kuluttajatuotteissa vasta 1963.
Denonin saavutuksia viihde-elektroniikan alalla ovat olleet maailman ensimmäinen suoravetolevysoitin 1939 ja stereoäänilevyjen ja stereolaitteiden tuominen ensimmäisenä Japanin markkinoille 1951. Vuonna 1951 Denonin omistajayhtiö Nippon Columbia toi markkinoille maailman ensimmäisen liikkuvakelaisen (MC) magneettisen stereoäänirasian. Vuonna 1970 Denonin esittelemä pulssikoodimodulaatiota käyttävä digitaalinen äänentallennin loi pohjaa CD-levylle. Vuonna 1982 Denon oli Sonyn ja Philipsin tuolloin omistaman Marantzin kanssa ensimmäisiä, jotka toivat markkinoille CD-soittimen. Denon valmisti myös maailman ensimmäisen Dolby Digital / THX 5.1 -monikanavajärjestelmää käyttävän kotiteatterivahvistimen.
Denon on ollut 1970-luvulta asti käytössä myös jazz- ja klassisen musiikin äänilevymerkkinä, joka on julkaissut lähemmäs tuhat CD-levyä.
Vuonna 2002 Marantzin ja Denonin yhteiseksi omistajaksi tuli kansainvälisen sijoittajaryhmän perustama holdingyhtiö D & M Holdings, nykyiseltä nimeltään D+M Group, joka omistaa nykyisin Denonin ohella audiolaitemerkit Marantz, Heos ja Boston Acoustics. Philips oli osaomistajana D+M:ssä vuoteen 2008 asti. D+M omisti jonkin aikaa myös high-end-audiomerkin McIntosh Laboratories, mutta myi sen italialaiselle Fine Sounds sPa:lle 2012.
Aiheesta muualla

Kuvia tai muita tiedostoja aiheesta Denon Wikimedia Commonsissa
Bror Albert von Fieandt

Bror Albert von Fieandt (5. kesäkuuta 1852 Ristiina – 17. syyskuuta 1894 Mikkeli) oli suomalainen juristi ja virka- ja valtiopäivämies.
Von Fieandtin vanhemmat olivat lääninkamreeri, kamarineuvos Karl Fredrik von Fieandt ja Fredrika Sofia Poppius ja puoliso vuodesta 1883 Edith Matilda Savander. Von Fieandt tuli ylioppilaaksi Porvoossa 1871, suoritti oikeustutkinnon 1876 ja sai varatuomarin arvon 1879. Hän oli Mikkelin läänin varalääninsihteeri vuodesta 1883. Von Fieandt oli aatelissäädyssä edustaja valtiopäivillä 1888, 1891 ja 1894.
Bror Albert von Fieandtin veli oli lääkäri, professori Karl Johan von Fieandt. Hammaslääkäri, valtiopäivämies Arvid Harald von Fieandt oli hänen velipuolensa.
Doorwerth

Doorwerthin linna
Doorwerth on kylä Alankomaissa. sijaitsee 8 kilometriä Arnhemista länteen Renkumin kunnassa ja Gelderlandin provinssissa. Kylän asukasluku on noin 4 350 (2007).
Historia

Seelbeekin laakson seuduilla on ollut asutusta muinaisista ajoista asti. Doorwerthista löytyy kirjallisia mainintoja jo varhaiselta keskiajalta, jolloin alueelle rakennettiin pieni linnoitus ja myöhemmin Doorwerthin linna.
Doorwerth oli itsenäinen kunta vuosina 1818–1923.
Digimon Adventure (PSP)

| Digimon Adventure  デジモンアドベンチャー |
| --- | --- |
 Pelin kansikuva
Kehittäjä:  Prope
Julkaisija:  Bandai Namco Games
Pelisarja:  Digimon
Julkaistu:  JP 17. tammikuuta 2013 AS 17. tammikuuta 2013
Lajityyppi:  Roolipeli, Dungeon Crawler
Pelimuoto:  Yksinpeli
Alusta:  PlayStation Portable
Jakelumuoto:  UMD, PlayStation Network
Lisää peliartikkeleitaVideopelien teemasivulla
Infobox OK  : 
Digimon Adventure (デジモンアドベンチャー Dejimon Adobenchā) on vuonna 2013 julkaistu videopeli PlayStation Portable -käsikonsolille. Pelin on kehittänyt Yūji Nakan perustama Prope ja julkaisijana toiminut Bandai Namco Games. Pelin tarina pohjautuu saman nimiseen animesarjaan, uudelleenkertoen koko ensimmäisen tuotantokauden tapahtumat.
Pelin tarina

Peli alkaa samalla tavalla kuin itse animesarjassa; Seitsemän lasta lähtevät vuoden 1999 elokuun 1. päivänä  kesäleirille, tutustuakseen samalla toisiinsa vähän paremmin. Nuo lapset ovat Taichi Yagami, Yamato Ishida, Sora Takenounchi, Koushiro Izumi, Takeru Takaishi, Joe Kido ja Mimi Tachikawa. Aivan yhtäkkiä alkaakin satamaan lunta keskellä kesää. Kun lapset kummastelevat äkillistä säänmuutosta, taivaalta alkaakin putoamaan meteorien tapaan jonkin sortin esineitä, jotka näyttävät ihan virtuaalilemmikkipeleiltä. Pian sen jälkeen lapset näkevät taivaalla revontulia, joita ei tavallisesti pitäisi Japanissa näkyä. Todella pitkään eivät lapset voi katsoa revontulia, koska samalla hetkellä jättiläismäinen hyökyaalto imaisee heidät sisäänsä, saapuen näin omituiseen maailmaan jota tunnetaan nimellä Digimaailma, täynnä mitä omituisempia otuksia, digitaalihirviöitä eli digimoneja. Lapset kerääntyvät yhteen ja näin alkaa heidän seikkailunsa tässä Digimaailmassa.
Pelattavuus

Aluksi vain seitsemän hahmoa on pelattavana. Kahdeksas hahmo, Hikari Yagami, tulee pelattavaksi kolmannen arkin aikana. Yleensä yhden jakson aikana vähintään yksi hahmo on johtaja ja korkeintaan kaksi voi olla mukana. Tiimin johtajaa ei randomisti valittu vaan tämä jää pelaajalle itselleen päätettäväksi.
Kun vähintään yksi pelin pääepisodeista, johon sisältyy Digimonien evoluutio/kehittyminen, Digimonit voivat digivoitua otteluissa Champion (Adult), Ultimate (Perfect) tai Mega (Ultimate) muotoihinsa. Tämä nostattaa arvoja suuresti. Evoluutio kuluttaa erikoispisteitä (Special Points), mutta ei käytä pelaajan vuoroa loppuun.
Käännös suomeksi
Bjurholmin kunta

| Bjurholmin kunta |
| --- | --- |
 vaakuna

Valtio:   Ruotsi
Lääni:  Västerbottenin lääni
Maakunta:  Ångermanland ja Västerbotten
Keskustaajama:  Bjurholm
Kuntakoodi:  2403
Pinta-ala  ():  
 – Maa:  1 306,77 km²
Väkiluku (31.12.2020)  ():  2 387
 – Väestötiheys:  1,9 as./km²
 
 www.bjurholm.se 
Infobox OKVirheellinen NIMI-arvo: 
Balbergetin vuori Bjurholmissa.
Bjurholmin kunta (ruots. Bjurholms kommun) on Västerbottenin läänissä sijaitseva Ruotsin kunta. Maakuntajaossa se kuuluu Ångermanlandiin ja Västerbotteniin. Kunnan keskustaajama on Bjurholm.
Kunnan maapinta-ala on 1 306,77 neliökilometriä (1.1.2016) ja asukasluku 2 387 henkeä (31.12.2020).
Asukasluvultaan Bjurholm on Ruotsin pienin kunta.[lähde? ] Bjurholm sijaitsee noin 60 kilometriä Uumajasta länteen.
Vuonna 2007 kunnassa oli 26,10 km² peltoa joten saman ajankohdan maapinta-alaan eli 2,0 prosenttia kunnan maapinta-alasta.
Kuntajaon kehitys

Bjurholmin pitäjä erotettiin vuonna 1808 Nordmalingin pitäjästä. Vuoden 1862 kuntauudistuksessa pitäjästä perustettiin Bjurholmin maalaiskunta. Bjurholmin taajaväkinen yhdyskunta perustettiin vuonna 1934 ja lakkautettiin vuonna 1962. Maalaiskunta muutettiin vuonna 1971 Bjurholmin kunnaksi. Vuonna 1974 Bjurholm liitettiin Vännäsin kuntaan, mutta se erotettiin itsenäiseksi kunnaksi jälleen vuonna 1983.
Väestönkehitys

| Bjurholmin kunnan väestönkehitys 1950–2010 |
| --- | --- | --- | --- | --- |
| Vuosi |  |  | Asukkaita |  |
| 1950 | 1950 |    | 5 193 | 5 193 |
| 1955 | 1955 |    | 5 085 | 5 085 |
| 1960 | 1960 |    | 4 785 | 4 785 |
| 1965 | 1965 |    | 4 329 | 4 329 |
| 1970 | 1970 |    | 3 912 | 3 912 |
| 1975 | 1975 |    | 3 486 | 3 486 |
| 1980 | 1980 |    | 3 354 | 3 354 |
| 1985 | 1985 |    | 3 070 | 3 070 |
| 1990 | 1990 |    | 2 959 | 2 959 |
| 1995 | 1995 |    | 2 854 | 2 854 |
| 2000 | 2000 |    | 2 695 | 2 695 |
| 2005 | 2005 |    | 2 553 | 2 553 |
| 2010 | 2010 |    | 2 460 | 2 460 |
| 2015 | 2015 |    | 2 453 | 2 453 |
| 2020 | 2020 |    | 2 387 | 2 387 |
Lähde: Statistiska centralbyrån (SCB).
Kunnan väestö taustan mukaan on esitetty seuraavassa taulukossa.
| Tausta | Tarkempi jaottelu | Henkilöä (31> 12.2015) |  % |
| --- | --- | --- | --- |
| Ulkomaalaistaustaiset | Ulkomailla syntyneet | 267 | 10,9 |
| Ulkomaalaistaustaiset | Ruotsissa syntyneet, joiden molemmat vanhemmat syntyneet ulkomailla | 19 | 0,8 |
| Ruotsalaistaustaiset | Ruotsissa syntyneet, joiden vanhemmista toinen syntynyt Ruotsissa ja toinen ulkomailla | 106 | 4,3 |
| Ruotsalaistaustaiset | Ruotsissa syntyneet, joiden molemmat vanhemmat syntyneet Ruotsissa | 2 061 | 84,0 |
Vuoden 2009 lopun tietojen mukaan kunnassa asui 22 Suomessa syntynyttä, mikä vastasi 0,9 prosenttia kunnan väestöstä. Vuoden 1984 lopun tietojen mukaan 1,5 prosenttia kunnan asukkaista oli ulkomailla syntyneitä. Tuolloin kunnassa asui 31 Suomessa syntynyttä, mikä vastasi 1,0 prosenttia kunnan väestöstä.
Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 153 076 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 113 000 kruunua.
Vuoden 2011 lopussa kunnan väestö jakautui eri ikäryhmiin seuraavasti:
0–17-vuotiaat: 18,7 %
18–64-vuotiaat: 51,0 %
65 vuotta täyttäneet: 30,3 %
Elinkeinot

Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. dagbefolkning) kertoo kunnassa sijaitsevista työpaikoista ja "yöväestö" (ruots. nattbefolkning) puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.
| Elinkeino | Elinkeino | Työpaikat (%) | Työlliset (%) |
| --- | --- | --- | --- |
|   | alkutuotanto | 15,6 | 12,7 |
|   | jalostus | 14,7 | 23,2 |
|   | palvelut | 63,7 | 60,1 |
|   | tuntematon | 6,0 | 4,0 |
|   | Työpaikkoja ja työllisiä | 730 | 1 007 |
|   | työpaikkaomavaraisuus | 72,5 |  |
Taajamat

Kunnassa on 1 taajama, jonka osuus kunnan väestöstä vuoden 2010 lopussa oli 39,3 prosenttia. Taajamien ulkopuolella asui tuolloin 1 492 asukasta. Kunnan ainoa taajama on sen keskustaajama Bjurholm, jossa oli 968 asukasta.
Taajamat > Pientaajamat

Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:
Agnäs
Balsjö
Taajamat > Entiset pientaajamat

Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:
Bredträsk
Karlsbäck
Kunnanvaltuusto

Ruotsissa valitaan joka neljäs vuosi edustajat valtiopäiville, maakäräjäkuntien valtuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Bjurholmin kunnanvaltuustossa vuodesta 1973 lähtien. Vuosina 1973–1979 luvut ovat nollia, koska tuolloin Bjurholm oli vielä osa Vännäsin kuntaa.
| Puolue | Puolue | 1973 | 1976 | 1979 | 1982 | 1985 | 1988 | 1991 | 1994 | 1998 | 2002 | 2006 | 2010 | 2014 | 2018 | 2022 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | Maltillinen kokoomus | 0 | 0 | 0 | 5 | 5 | 5 | 5 | 6 | 12 | 11 | 9 | 10 | 10 | 7 | {{{m2022}}} |
|   | Keskustapuolue | 0 | 0 | 0 | 8 | 7 | 7 | 7 | 6 | 3 | 4 | 5 | 5 | 5 | 6 | {{{c2022}}} |
|   | Liberaalit | 0 | 0 | 0 | 6 | 7 | 6 | 6 | 5 | 4 | 3 | 4 | 3 | 2 | 2 | {{{fp2022}}} |
|   | Kristillisdemokraatit | 0 | 0 | 0 | 1 | 0 | 2 | 2 | 2 | 2 | 2 | 2 | 2 | 1 | 2 | {{{kd2022}}} |
|   | Ympäristöpuolue vihreät | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | {{{mp2022}}} |
|   | Ruotsin sosiaalidemokraattinen työväenpuolue | 0 | 0 | 0 | 11 | 11 | 11 | 11 | 12 | 10 | 10 | 10 | 10 | 11 | 10 | {{{s2022}}} |
|   | Vasemmistopuolue | 0 | 0 | 0 | 0 | 1 | 0 | 0 | 0 | 0 | 1 | 1 | 1 | 1 | 1 | {{{v2022}}} |
|   | Ruotsidemokraatit | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 1 | 3 | {{{sd2022}}} |
|   | Muut | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | {{{övr2022}}} |
|   | Yhteensä | 0 | 0 | 0 | 31 | 31 | 31 | 31 | 31 | 31 | 31 | 31 | 31 | 31 | 31 | Virhe lausekkeessa: tunnistamaton välimerkki ”{”. |
Piirit

Vuodesta 2016 alkaen kunnassa on yksi piiri, Bjurholmin piiri.
Seurakunnat

Vuoden 2012 aluejaon mukaan kunnassa on seuraavat Ruotsin kirkon seurakunnat:
Bjurholm
Seurakunnat > Historialliset seurakunnat

Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee kbfd, niin kyseessä "kirkonkirjapiiri" (ruots. kyrkobokföringsdistrikt), joka ei ole muodostanut omaa seurakuntaa, vaikka ne seurakuntiin rinnastetaankin.
Bjurholm
Seurakunnat > Kirkot

Bjurholmin kirkko
Aiheesta muualla

Wikimedia Commonsissa on kuvia tai muita tiedostoja aiheesta .
Bjurholmin kunnan kotisivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Bjurholms kommun – Kuntajaon kehitys on käännöstä.
Västerbottenin läänin kunnat
Käännös suomeksi
Debbie Reynolds

| Debbie Reynolds |
| --- | --- |
 Debbie Reynolds 1970-luvulla.
Henkilötiedot
Syntynyt: 1. huhtikuuta 1932 El Paso, Texas, Yhdysvallat
Kuollut: 28. joulukuuta 2016 (84 vuotta) Los Angeles, Kalifornia, Yhdysvallat
Ammatti:  näyttelijä, laulaja, tanssija
Puoliso:  Eddie Fisher (1955–1959) Harry Karl (1960–1973) Richard Hamlett (1984–1996) 
Lapset:  Carrie Fisher Todd Fisher
Näyttelijä
Aktiivisena:  1948–2016
Merkittävät roolit:  Laulavat sadepisarat Verraton Molly Brown
Aiheesta muualla
Viralliset kotisivut
IMDb 
Elonet
Debbie Reynolds (1. huhtikuuta 1932 El Paso, Texas – 28. joulukuuta 2016 Los Angeles, Kalifornia) oli yhdysvaltalainen näyttelijä, laulaja ja tanssija.